CELEX: 32014D0875
Language: ro
Date: 2014-12-04 00:00:00
Title: 2014/875/UE: Decizia de punere în aplicare a Comisiei din 4 decembrie 2014 privind publicarea referințelor standardului EN 15649-2:2009+A2:2013 referitor la articolele de agrement plutitoare destinate a fi utilizate pe și în apă și ale standardului EN 957-6:2010+A1:2014 referitor la echipamentele de antrenament staționare în Jurnalul Oficial al Uniunii Europene în temeiul Directivei 2001/95/CE a Parlamentului European și a Consiliului  Text cu relevanță pentru SEE

5.12.2014   
            
            
               RO
            
            
               Jurnalul Oficial al Uniunii Europene
            
            
               L 349/65
            
         DECIZIA DE PUNERE ÎN APLICARE A COMISIEI
   din 4 decembrie 2014
   privind publicarea referințelor standardului EN 15649-2:2009+A2:2013 referitor la articolele de agrement plutitoare destinate a fi utilizate pe și în apă și ale standardului EN 957-6:2010+A1:2014 referitor la echipamentele de antrenament staționare în Jurnalul Oficial al Uniunii Europene în temeiul Directivei 2001/95/CE a Parlamentului European și a Consiliului
   (Text cu relevanță pentru SEE)
   
      (2014/875/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 4 alineatul (2) primul paragraf,
   întrucât:
   
               (1)
            
            
               Articolul 3 alineatul (1) din Directiva 2001/95/CE stipulează obligația producătorilor de a introduce pe piață numai produse sigure.
            
         
               (2)
            
            
               În conformitate cu articolul 3 alineatul (2) al doilea paragraf din Directiva 2001/95/CE, un produs este considerat sigur, din punctul de vedere al riscurilor și al categoriilor de riscuri reglementate prin standardele naționale relevante, dacă respectă standardele naționale care transpun standardele europene, ale căror referințe au fost publicate de Comisie în Jurnalul Oficial al Uniunii Europene, în conformitate cu articolul 4 alineatul (2) din directiva respectivă.
            
         
               (3)
            
            
               În conformitate cu articolul 4 alineatul (1) din Directiva 2001/95/CE, standardele europene sunt stabilite de organismele europene de standardizare în baza unor mandate emise de Comisie.
            
         
               (4)
            
            
               În conformitate cu articolul 4 alineatul (2) din Directiva 2001/95/CE, Comisiei îi revine sarcina de a publica referințele standardelor respective.
            
         
               (5)
            
            
               La 21 aprilie 2005, Comisia a adoptat Decizia 2005/323/CE (2) privind cerințele în materie de siguranță care trebuie îndeplinite de standardele europene referitoare la articolele de agrement plutitoare care se utilizează pe sau în apă.
            
         
               (6)
            
            
               La data de 6 septembrie 2005, Comisia, prin mandatul M/372, a mandatat organizațiile europene de standardizare să elaboreze standarde europene care să abordeze principalele riscuri asociate articolelor de agrement plutitoare care se utilizează pe sau în apă și anume, riscurile de accidente soldate cu înec letal sau subletal, riscurile generate de proiectarea articolelor, incluzând plutirea în derivă, pierderea controlului asupra articolului, căderea de la mare înălțime, imobilizarea sau încâlcirea deasupra sau dedesubtul suprafeței apei, pierderea bruscă a flotabilității articolului, răsturnarea și șocul hipotermic, riscurile inerente utilizării articolelor precum coliziunea sau impactul, precum și riscurile determinate de vânt, curenți și valuri.
            
         
               (7)
            
            
               În baza mandatului primit de la Comisie, Comitetul European de Standardizare (CEN) a stabilit o serie de standarde europene (EN 15649 părțile 1-7) referitoare la articolele de agrement plutitoare. La data de 18 iulie 2013, Comisia a adoptat Decizia de punere în aplicare 2013/390/UE (3), în care se preciza că standardele europene EN 15649 părțile 1-7 referitoare la articolele de agrement plutitoare îndeplinesc cerința generală în materie de siguranță din Directiva 2001/95/CE pentru riscurile pe care le vizează, iar referințele acestora au fost publicate în partea C a Jurnalului Oficial al Uniunii Europene.
            
         
               (8)
            
            
               De atunci, Comitetul European de Standardizare a revizuit standardul european EN 15649-2:2009+A2:2013 referitor la articolele de agrement plutitoare destinate a fi utilizate pe și în apă.
            
         
               (9)
            
            
               Standardul european EN 15649-2:2009+A2:2013 corespunde mandatului M/372 și respectă cerința generală în materie de siguranță din Directiva 2001/95/CE. Prin urmarea, referința sa ar trebui publicată în Jurnalul Oficial al Uniunii Europene.
            
         
               (10)
            
            
               La data de 27 iulie 2011, Comisia a adoptat Decizia 2011/476/UE (4) privind cerințele de siguranță care trebuie îndeplinite de standardele europene pentru echipamente de antrenament staționare.
            
         
               (11)
            
            
               La data de 5 septembrie 2012, Comisia, prin mandatul de M/506, a mandatat organizațiile europene de standardizare să elaboreze standarde europene referitoare la echipamentele de antrenament staționare. Aceste standarde urmau să respecte principiul conform căruia, în condiții normale, rezonabile și previzibile de utilizare, riscurile de vătămare sau de afectare a sănătății și a siguranței sunt minimalizate prin modul de proiectare a echipamentului și prin caracteristicile sale de siguranță.
            
         
               (12)
            
            
               Comitetul European de Standardizare a adoptat standarde europene (EN 957 părțile 2 și 4-10) și un standard european EN ISO 20957 partea 1. Acestea intră în sfera de cuprindere a mandatului acordat de Comisie.
            
         
               (13)
            
            
               La data de 13 iunie 2014, Comisia a adoptat Decizia de punere în aplicare 2014/357/UE (5), în care se preciza că seria de standarde europene EN 957 părțile 2 și 4-10 și un standard european EN ISO 20957 partea 1 referitoare la echipamentele de antrenament staționare îndeplinesc cerința generală în materie de siguranță din Directiva 2001/95/CE pentru riscurile pe care le vizează, iar referințele acestora au fost publicate în partea C a Jurnalului Oficial al Uniunii Europene.
            
         
               (14)
            
            
               De atunci, Comitetul European de Standardizare a revizuit standardul european EN 957-6:2010+A1:2014 referitor la echipamentele de antrenament staționare.
            
         
               (15)
            
            
               Standardul european EN 957-6:2010+A1:2014 corespunde mandatului M/506 și respectă cerința generală în materie de siguranță din Directiva 2001/95/CE. Prin urmarea, referința sa ar trebui publicată în Jurnalul Oficial al Uniunii Europene.
            
         
               (16)
            
            
               Măsurile prevăzute în prezenta decizie sunt conforme cu avizul comitetului stabilit prin Directiva 2001/95/CE,
            
         ADOPTĂ PREZENTA DECIZIE:
   Articolul 1
   Referințele următoarelor standarde se publică în partea C a Jurnalului Oficial al Uniunii Europene:
   
               (a)
            
            
               EN 15649-2:2009+A2:2013 „Articole de agrement plutitoare destinate a fi utilizate pe și în apă — Partea 2: Informații destinate consumatorilor”;
            
         
               (b)
            
            
               EN 957-6:2010+A1:2014 „Echipamente de antrenament staționare — Partea 6: Benzi de alergare, cerințe suplimentare specifice în materie de siguranță și metode de testare”.
            
         Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 4 decembrie 2014.
      
         
            Pentru Comisie
         
         
            Președinte
         
         Jean-Claude JUNCKER
      
   
   
      (1)  JO L 11, 15.1.2002, p. 4.
   
      (2)  Decizia 2005/323/CE a Comisiei din 21 aprilie 2005 privind cerințele de siguranță care trebuie îndeplinite de standardele europene pentru ambarcațiunile de agrement plutitoare care se utilizează în sau pe apă în temeiul Directivei 2001/95/CE a Parlamentului European și a Consiliului (JO L 104, 23.4.2005, p. 39).
   
      (3)  Decizia de punere în aplicare 2013/390/UE a Comisiei din 18 iulie 2013 privind conformitatea standardelor europene din seria EN 15649 (părțile 1-7) pentru articolele de agrement plutitoare care se utilizează în sau pe apă cu cerința generală de siguranță prevăzută de Directiva 2001/95/CE a Parlamentului European și a Consiliului și publicarea referințelor standardelor respective în Jurnalul Oficial al Uniunii Europene (JO L 196, 19.7.2013, p. 22).
   
      (4)  Decizia 2011/476/UE a Comisiei din 27 iulie 2011 privind cerințele de siguranță care trebuie îndeplinite de standardele europene pentru echipamente de antrenament staționare în temeiul Directivei 2001/95/CE a Parlamentului European și a Consiliului (JO L 196, 28.7.2011, p. 16).
   
      (5)  Decizia de punere în aplicare a Comisiei 2014/357/UE din 13 iunie 2014 privind conformitatea standardelor europene din seria EN 957 (părțile 2 și 4-10) și a standardului EN ISO 20957 (partea 1) pentru echipamente de antrenament staționare și a zece standarde europene pentru aparate de gimnastică cu cerința generală de siguranță prevăzută de Directiva 2001/95/CE a Parlamentului European și a Consiliului și publicarea referințelor standardelor respective în Jurnalul Oficial al Uniunii Europene (JO L 175, 14.6.2014, p. 40).